Ehdotus: neuvoston asetus Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä {SEK(2004) 924} /* KOM/2004/0492 lopull. - AVC 2004/0163 */





[pic] | EUROOPAN YHTEISÖJEN KOMISSIO | Bryssel 26.5.2005 KOM(2005) 215 lopullinen Ehdotus: NEUVOSTON ASETUS tietyistä munien kaupan pitämisen vaatimuksista annetun asetuksen (ETY) N:o 1907/90 muuttamisesta (komission esittämä) PERUSTELUT Tietyistä munien kaupan pitämisen vaatimuksista annetun asetuksen (ETY) N:o 1907/90 muuttamisesta annetuissa neuvoston asetuksissa (EY) N:o 5/2001 ja (EY) N:o 2052/2003 säädetään, että syötäväksi tarkoitettuihin muniin on merkittävä yhteisössä tuotantotavan ilmaiseva tuottajakoodi. Tästä merkinnästä on 1 päivästä tammikuuta 2004 alkaen tehty pakollinen kaikille A-luokan munille ja tuoreille munille kuitenkin sillä poikkeuksella, että paikallisessa torikaupassa myytävät munat on merkittävä vasta 1 päivästä heinäkuuta 2005 alkaen. Viimeksi mainittu vaatimus aiheuttaa ongelmia erityisesti uusissa jäsenvaltioissa, joissa pienten munamäärien myyminen paikallisessa torikaupassa on hyvin yleistä. Sen vuoksi komissiota on pyydetty säätämään poikkeuksesta, joka koskisi paikallisessa torikaupassa tuotantoalueella myytävien munien merkintää. Pyyntö on perusteltu sen sosioekonomisen merkityksen vuoksi, joka tiettyjen maataloustuotteiden, kuten syötäviksi tarkoitettujen munien, suoramyynnillä on pienille tuottajille. Neuvoston asetus olisi sen vuoksi muutettava, jotta jäsenvaltiot voisivat vapaaehtoisuuteen perustuen ja tietyillä edellytyksillä vapauttaa pienet tuottajat, joilla on enintään 50 munivaa kanaa, vaatimuksesta merkitä paikallisessa torikaupassa myytävät munat. Ehdotus: NEUVOSTON ASETUS tietyistä munien kaupan pitämisen vaatimuksista annetun asetuksen (ETY) N:o 1907/90 muuttamisesta EUROOPAN UNIONIN NEUVOSTO, joka ottaa huomioon muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75[1] ja erityisesti sen 2 artiklan 2 kohdan, ottaa huomioon komission ehdotuksen, sekä katsoo seuraavaa: (1) Paikallisessa torikaupassa myytäviin muniin on 1 päivästä heinäkuuta 2005 alkaen leimattava tuottajan tunnusnumeron ja tuotantotavan ilmaiseva koodi neuvoston asetuksen (ETY) N:o 1907/90[2] 7 artiklan 1 kohdan a alakohdan mukaisesti. Tämä vaatimus saattaa joissakin jäsenvaltioissa aiheuttaa vaikeuksia pienille tuottajille, joiden tulot ovat vähäiset ja joiden munien tuotannossa on usein kyse ainoastaan täydentävästä toiminnasta. Koska mahdollisuus myydä syötäviksi tarkoitettuja munia paikallisilla markkinoilla on näille tuottajille erittäin tärkeä, on katsottava aiheelliseksi antaa jäsenvaltioille lupa vapauttaa nämä tuottajat merkintää koskevasta vaatimuksesta. Sen vuoksi on syytä säätää merkintävaatimusta koskevasta poikkeuksesta, jota sovelletaan tiloihin, joilla on enintään 50 munivaa kanaa. (2) Asetus (ETY) N:o 1907/90 olisi sen vuoksi muutettava, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1907/90 2 artiklan 3 kohdan viimeinen alakohta seuraavasti: ”Muniin, jotka tuottaja myy paikallisessa torikaupassa, on kuitenkin merkittävä 7 artiklan 1 kohdan a alakohdan mukainen koodi. Jäsenvaltiot voivat vapauttaa tästä vaatimuksesta sellaiset munantuottajat, joiden tilalla on enintään 50 munivaa kanaa edellyttäen, että munat myydään paikallisessa torikaupassa tuotantoalueella ja että tilan nimi ja osoite on ilmoitettu myyntipaikalla.” 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä . Sitä sovelletaan 1 päivästä heinäkuuta 2005. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EYVL L 282, 1.11.1975, s. 49. Asetus sellaisena kuin se on viimeksi muutettuna asetuksella (EY) N:o 2052/2003 (EUVL L 305, 22.11.2003, s. 1). [2] EYVL L 173, 6.7.1990, s. 5. Asetus sellaisena kuin se on viimeksi muutettuna asetuksella (EY) N:o 2052/2003 (EUVL L 305, 22.11.2003, s. 1).